ପ୍ରତିନିଧି ଓଡ଼ିଆ । ଓଡ଼ିଆ ଲାଟେଷ୍ଟ ନ୍ୟୁଜ୍, ଲାଟେଷ୍ଟ ବ୍ରେକିଙ୍ଗ ନ୍ୟୁଜ୍ |\nକୋରୋନାରେ ପ୍ରାଣ ହରାଇଲେ ସିଆର୍ପିଏଫ୍\nରାଜଭବନର ୮ କର୍ମଚାରୀ କୋରୋନାରେ ଆକ୍ରାନ୍ତ\nଘାତକ ହେଉଛି ମେ': ୭ ଦିନରେ ଗଲାଣି ୯୭ ଜଣକ ଜୀବନ\nଭୁବନେଶ୍ବରଃ କୋରୋନାର ଦ୍ବିତୀୟ ଲହରୀରେ ଏପ୍ରିଲ୍ ଅପେକ୍ଷା ଅଧିକ ଘାତକ ସାଜିଛି ମେ'। ରାଜ୍ୟରେ ଦୈନିକ କୋରୋନା ସଂକ୍ରମଣ ସହିତ ତାଳ ଦେଇ ମୃତ୍ୟୁ ସଂଖ୍ୟା ବି ବଢ଼ି ଚାଲିଛି। ଗତକାଲି ୧୭ ଜଣ କୋରୋନା ରୋଗୀଙ୍କ ମୃତ୍ୟୁ ଘଟିଥିବାବେଳେ ଆଜି ଆଉ ୧୯ ଜଣଙ୍କ ଜୀବନ ନେଇଛି କୋରୋନା। ଆଜିର ମୃତକଙ୍କୁ ମିଶାଇ ଏହି ୭ ଦିନରେ ରାଜ୍ୟରେ ୯୭ ଜଣଙ୍କ ଜୀବନ ନେଇଛି ମହାମାରୀ। ମୃତକଙ୍କ ମଧ୍ୟରୁ ଖୋର୍ଦ୍ଧା ଓ ସୁନ୍ଦରଗଡ଼ ଜିଲ୍ଲାରୁ ସର୍ବାଧିକ ୪ ଜଣଙ୍କ ଜୀବନ ନେଇଛି ମହାମାରୀ କୋରୋନା। ସେହିପରି କୋରୋନା ପୁରୀ ଓ ଗଞ୍ଜାମ ଜିଲ୍ଲାରୁ ୨ ଜଣ ଲେଖାଏଁ ଆକ୍ରାନ୍ତଙ୍କ ଜୀବନ ନେଇଛି। ଗଜପତି, ଅନୁଗୁଳ, ଝାରସୁଗୁଡ଼ା, ଦେବଗଡ଼, ବଲାଙ୍ଗିର, କଟକ, କଳାହାଣ୍ଡି ଜିଲ୍ଲାରୁ ଜଣେ ଲେଖାଏଁ କୋରୋନା ସଂକ୍ରମିତ ପ୍ରାଣ ହରାଇଛନ୍ତି। ଫଳରେ ରାଜ୍ୟରେ କୋରୋନା ଜନିତ ମୃତ୍ୟୁ ସଂଖ୍ୟା ୨୧୪୦ ରେ ପହଞ୍ଚିଛି।\nଜୁନ ପହିଲାରେ କେରଳ ଛୁଇଁବ ମୌସୁମୀ\nନୂଆଦିଲ୍ଲୀଃ ଜୁନ ପହିଲାରେ ଦକ୍ଷିଣ ପଶ୍ଚିମ ମୌସୁମୀ ବାୟୁ କେରଳ ଛୁଇଁବ। ଏନେଇ ଗୁରୁବାର ଭାରତୀୟ ପାଣିପାଗ ବିଭାଗ ପକ୍ଷରୁ ସୂଚନା ମିଳିଛି। ଦେଶର ବାର୍ଷିକ ୭୦ ପ୍ରତିଶତ ବର୍ଷା ଜୁନରୁ ସେପ୍ଟେମ୍ବର ମଧ୍ୟ ରେକର୍ଡ କରାଯାଇଛି। ଭୂବିଜ୍ଞାନ ମନ୍ତ୍ରାଳୟର ସଚିବ ସୂଚନା ଦେଇଛନ୍ତି ଯେ ଚଳିତ ବର୍ଷ ଠିକ ସମୟରେ ମୌସୁମୀ କେରଳ ଛୁଇଁବ। ଆଣ୍ଡାମାନ ସାଗରରେ ମୌସୁମୀର ସଠିକ ତାରିଖ ଏବଂ ମଧ୍ୟ ପ୍ରଦେଶ ଭାରତରେ ପହଞ୍ଚିବା ପାଇଁ ଏହାର ପ୍ରଗତି ସମ୍ପର୍କରେ ସେ ସୂଚନା ଦେଇଛନ୍ତି।\nଆଗାମୀ ଦୁଇ ଦିନରେ ଭାରତକୁ ଦେଢ଼ ଲକ୍ଷ ଡୋଜ୍\nମସ୍କୋ/ନୂଆଦିଲ୍ଲୀଃ ଭାରତକୁ ଆହୁରି ଅଧିକ କୋରୋନା ଟିକା ପଠାଇବ ରୁଷିଆ। ଆଗାମୀ ଦୁଇ ଦିନ ମଧ୍ୟରେ ଏକ ବିଶ୍ୱସ୍ତ ସହଯୋଗୀ ଭାବେ ରୁଷ୍ ଭାରତକୁ ଆହୁରି ୧ ଲକ୍ଷ ୫୦ ହଜାର ଡୋଜ୍ ସ୍ପୁଟନିକ୍-ଭି ଟିକା ପଠାଇବ। ଏହା ବ୍ୟତୀତ ମେ ମାସ ଶେଷ ସୁଦ୍ଧା ହାଇଦ୍ରାବାଦରେ ଥିବା ଅଂଶୀଦାର ଡକ୍ଟର୍ ରେଡିଜ ଲାବୋରେଟୋରୀକୁ ରୁଷ୍ ଆହୁରି ୩ ନିୟୁତ ଡୋଜ୍ ସ୍ପୁଟନିକ୍-ଭି ଟିକା ପଠାଇବ ବୋଲି ଜଣାପଡ଼ିଛି।\nହିଂସା, ଆତଙ୍କରାଜ ଓ ହତ୍ୟା ଗଣତନ୍ତ୍ରର ପରିପନ୍ଥୀ ନୁହେଁଃ ବିଜେପି\nପଶ୍ଚିମବଙ୍ଗରେ ନିର୍ବାଚନ ପରବର୍ତ୍ତୀ ହିଂସା ତଥା ଭାରତୀୟ ଜନତା ପାର୍ଟିର କାର୍ଯ୍ୟକର୍ତ୍ତାଙ୍କୁ ଟିଏମ୍ସି କର୍ମୀଙ୍କ ହତ୍ୟା ଓ ବର୍ବରୋଚିତ ଆକ୍ରମଣ ବିରୋଧରେ ବୁଧବାରଠାରୁ ଆରମ୍ଭ ହୋଇଛି ଦୁଇ ଦିନିଆ ଉପବାସ ଓ ଧାରଣା। ରାଷ୍ଟ୍ରୀୟ ସଭାପତି ଜେପି ନଡ୍ଡାଙ୍କ ନିର୍ଦେଶକ୍ରମେ ଓଡ଼ିଶାରେ ମଧ୍ୟ ଆରମ୍ଭ ହୋଇଛି ଉପବାସ ଓ ଧାରଣା ଅନୁଷ୍ଠିତ ହେଉଛି। ବୁଧବାର ରାଜ୍ୟର ସମସ୍ତ ଜିଲ୍ଲା ଓ ମଣ୍ଡଳରେ ବିଜେପିର ସମସ୍ତ ସାଂସଦ, ବିଧାୟକ, ଲୋକପ୍ରତିନିଧି, ପାର୍ଟି ପଦାଧିକାରୀ, ନେତୃବୃନ୍ଦ ଏବଂ କର୍ମୀମାନେ ନିଜ ନିଜ ବାସଭବନରେ ରହି ଭର୍ଚୁଆଲ ମିଟିଂ ଓ ସାମାଜିକ ଗଣମାଧ୍ୟମ ଜରିଆରେ ଉପବାସ ଓ ଧାରଣା କାର୍ଯ୍ୟକ୍ରମରେ ଯୋଗ ଦେଇଛନ୍ତି। ଏହି ପ୍ରତିବାଦ ଓ ଧାରଣା ଗୁରୁବାର ମଧ୍ୟ ଜାରୀ ରହିବ। ରାଷ୍ଟ୍ରୀୟ ସଭାପତି ଜେ ପି ନଡ୍ଡା ବୁଧବାର କୋଲକାତାଠାରେ ପଶ୍ଚିମବଙ୍ଗ ରାଜ୍ୟ ସଭାପତି ଓ କର୍ମୀଙ୍କ ଗ୍ରହଣରେ ଉପସ୍ଥିତ ରହି ଧାରଣା ଦେଇଥିଲେ।\nପଶ୍ଚିମବଙ୍ଗ ନିର୍ବାଚନୀ ହିଂସାଃ ମୃତକଙ୍କ ପାଇଁ କ୍ଷତିପୂରଣ ଘୋଷଣା, କେନ୍ଦ୍ର ମନ୍ତ୍ରୀଙ୍କ ଗାଡ଼ିକୁ ଟାର୍ଗେଟ୍\nଗତ ମେ' ୨ ତାରିଖରେ ପଶ୍ଚିମବଙ୍ଗ ସମେତ ସମୁଦାୟ ୫ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ବିଧାନସଭା ପାଇଁ ହୋଇଥିବା ନିର୍ବାଚନ ଫଳାଫଳ ଘୋଷଣା ହୋଇଥିଲା। ଏଥିରେ ପଶ୍ଚିମବଙ୍ଗରେ କ୍ଷମତା ହାତେଇବା ପାଇଁ ଆଶା କରିଥିବା ବିଜେପି ବେଶ୍ ବଡ଼ ବ୍ୟବଧାନରେ ଶାସକ ଟିଏମସିଠାରୁ ପରାଜୟ ବରଣ କରିଥିଲା। ଫଳରେ ମମତା ବାନାର୍ଜୀ ପଶ୍ଚିମବଙ୍ଗର ମୁଖ୍ୟମନ୍ତ୍ରୀ ଭାବେ ଗତ ବୁଧବାର କ୍ରମାଗତ ୩ୟ ଥର ପାଇଁ ଶପଥ ଗ୍ରହଣ କରିଛନ୍ତି। କିନ୍ତୁ ନିର୍ବାଚନ ଫଳାଫଳ ଘୋଷଣା ହେବା ପରେ ଗତ ସୋମବାର ସନ୍ଧ୍ୟାରେ ଟିଏମସି କର୍ମୀମାନଙ୍କ ଲଙ୍କାକାଣ୍ଡ କାରଣରୁ କେତେକ ବିଜେପି କର୍ମୀଙ୍କ ଜୀବନ ଯାଇଥିଲା। ଏହି କାଣ୍ଡ ପାଇଁ ବିଜେପି ସମ୍ପୂର୍ଣ୍ଣ ଭାବେ ଟିଏମସିକୁ ଦାୟୀ କରିବା ସହ ଏହା ପ୍ରତିବାଦରେ ସମଗ୍ର ଦେଶରେ ଗତ ବୁଧବାର ଗୋଟିଏ ଦିନ ପାଇଁ ଉପବାସ ପାଳନ କରାଯାଇଥିଲା। ଇତିମଧ୍ୟରେ ଏହି ଘଟଣାକୁ ୪ ଦିନ ବିତିଯାଇଥିଲେ ମଧ୍ୟ ବିଜେପି ଓ ଟିଏମସି ମଧ୍ୟରେ ଆରୋପ ପ୍ରତିଆରୋପ ପର୍ବ ଜାରି ରହିଛି। ଗୁରୁବାର ଟିଏମସି ମୁଖ୍ୟ ମମତା ଉକ୍ତ ହିଂସାକାଣ୍ଡରେ ମୃତ୍ୟୁବରଣ କରିଥିବା କର୍ମୀଙ୍କ ପରିବାର ସକାଶେ ୨ ଲକ୍ଷ ଟଙ୍କା ଲେଖାଏଁ ଅନୁକମ୍ପାମୂଳକ ସହାୟତା ଘୋଷଣା କରିଛନ୍ତି। କିନ୍ତୁ ଏହି ଅବସରରେ ବିରୋଧୀ ବିଜେପି ଉପରେ ଦୋଷ ଲଦିବାକୁ ମମତା ଭୁଲିନାହାନ୍ତି। ଅନ୍ୟପକ୍ଷରେ ଗୁରୁବାର ପୂର୍ବାହ୍ନରେ କେନ୍ଦ୍ର ବହିଃବ୍ୟାପାର ରାଷ୍ଟ୍ରମନ୍ତ୍ରୀ ଭି. ମୁରଲୀଧରନ୍ଙ୍କ ଗାଡ଼ିକୁ ପଶ୍ଚିମବଙ୍ଗର ମିଦନାପୁର ଜିଲ୍ଲାର କଞ୍ଚକୁରିଠାରେ ଭଙ୍ଗାରୁଜା କରାଯାଇଥିବା ବେଳେ ଏହା କେବଳ ଟିଏମସି ଗୁଣ୍ଡାମାନଙ୍କ କାମ ବୋଲି ମୁରଲୀଧରନ୍ ଟ୍ବିଟ୍ କରି ଅଭିଯୋଗ କରିଛନ୍ତି।\nଜି୭ ସମ୍ମିଳନୀଃ ଦୁଇ ଭାରତୀୟ\nବ୍ରିଟେନରେ ଅନୁଷ୍ଠିତ ହେଉଥିବା ଜି୭ ସମ୍ମିଳନୀରେ ଯୋଗ ଦେବା ସକାଶେ ଯାଇଥିବା ଭାରତୀୟ ପ୍ରତିନିଧିମଣ୍ଡଳୀର ଦୁଇ ଜଣ ସଦସ୍ୟ କୋରୋନା ସଂକ୍ରମିତ ହୋଇଥିବା ଜଣାପଡ଼ିଛି। ଏହି ପ୍ରତିନିଧିମଣ୍ଡଳୀ କେନ୍ଦ୍ର ବୈଦେଶିକ ମନ୍ତ୍ରୀ ଏସ. ଜୟଶଙ୍କରଙ୍କ ନେତ୍ତ୍ବରେ ଗସ୍ତ କରିଥିବା ବେଳେ ଦୁଇ କୋଭିଡ୍ ସଂକ୍ରମିତ ପ୍ରତିନିଧି ସେଲ୍ଫ-ଆଇସୋଲେସନରେ ଅଛନ୍ତି। ଏହି କାରଣରୁ ଜୟଶଙ୍କରଙ୍କୁ ଉକ୍ତ ବୈଠକରେ ଭର୍ଚୁଆଲ୍ ମୋଡରେ ଯୋଗ ଦେବାକୁ ପଡ଼ିଥିବା ଭାରତୀୟ ବୈଦେଶିକ ମନ୍ତ୍ରାଳୟ ପକ୍ଷରୁ ଟ୍ବିଟର ମାଧ୍ୟମରେ ସୂଚନା ଦିଆଯାଇଛି। ଉକ୍ତ ଟ୍ବିଟରରେ ଉଲ୍ଲେଖ କରିଛନ୍ତି ଯେ ଉକ୍ତ ଦୁଇ ଅଧିକାରୀ କୋଭିଡ୍ ପଜିଟିଭ୍ ବୋଲି ଗତ ମଙ୍ଗଳବାର ସନ୍ଧ୍ୟା ବେଳେ ଜାଣିବାକୁ ମିଳିଲା। ତେଣୁ ପ୍ରତିଷେଧକମୂଳକ ପଦକ୍ଷେପ ସ୍ବରୂପ ଓ ଅନ୍ୟାନ୍ୟ ପ୍ରତିନିଧିଙ୍କ ସ୍ବାସ୍ଥ୍ୟଜନିତ ନିରାପତ୍ତାକୁ ଗୁରୁତ୍ବ ଦେଇ ବୈଠକରେ ଜୟଶଙ୍କର ଭର୍ଚୁଆଲ୍ ମୋଡ଼ରେ ଯୋଗଦେଇଥିବା ଟ୍ବିଟରରେ ଉଲ୍ଲେଖ କରାଯାଇଛି। ତେବେ ଦୁଇ ଜଣ ପ୍ରତିନିଧିଙ୍କ ନମୁନା ପଜିଟିଭ୍ ବାହାରିଥିବା ବେଳେ ଅନ୍ୟାନ୍ୟ ସଦସ୍ୟଙ୍କ ରିପୋର୍ଟକୁ ଅପେକ୍ଷା କରାଯାଇଥିବା ଜଣାପଡ଼ିଛି।\nସିରମ ଇନ୍ଷ୍ଟିଚ୍ୟୁଟ୍ ବ୍ରିଟେନ୍ରେ\nସ୍ବଳ୍ପ ସମୟ ମଧ୍ୟରେ କୋରୋନା ଟିକା ଉତ୍ପାଦନ କରି ଚର୍ଚ୍ଚାରେ ରହିଛି ଭାରତୀୟ ଟିକା ନିର୍ମାତା କମ୍ପାନୀ ସିରମ ଇନଷ୍ଟିଚ୍ୟୁଟ ଅଫ ଇଣ୍ଡିଆ(ଏସ୍ଆଇଆଇ)। ଏବେ ଏହି କମ୍ପାନୀ ବ୍ରିଟେନରେ ପୁଞ୍ଜି ନିବେଶ କରିବାକୁ ଯାଉଛି। ଭବିଷ୍ୟତରେ ଟିକା ବ୍ୟବସାୟକୁ ବିସ୍ତାର କରିବା ଏବଂ ବହୁ ସଂଖ୍ୟାରେ ନିଯୁକ୍ତି ସୃଷ୍ଟି କରିବା ପାଇଁ କମ୍ପାନୀ ଲଣ୍ଡନରେ ନୂଆ କାର୍ଯ୍ୟାଳୟ ପ୍ରତିଷ୍ଠା କରିବ ବୋଲି ପ୍ରଧାନମନ୍ତ୍ରୀ ବୋରିସ ଜନସନ କହିଛନ୍ତି। ଏଥିପାଇଁ ୨୪୦ ମିଲିୟନ୍ ବ୍ରିଟିଶ୍ ପାଉଣ୍ଡ୍ (ପ୍ରାୟ ୨୪୦୦ କୋଟି ଟଙ୍କା)ଖର୍ଚ୍ଚ ହେବ। କ୍ଲିନିକାଲ ପରୀକ୍ଷା, ଅନୁସନ୍ଧାନ ଏବଂ ବିକାଶ ଏବଂ ସମ୍ଭବତଃ ଟିକା ଉତ୍ପାଦନ ପାଇଁ ଏହି ପ୍ରକଳ୍ପ କାର୍ଯ୍ୟ କରିବ। ଭାରତ-ବ୍ରିଟେନ ବର୍ଦ୍ଧିତ ବାଣିଜ୍ୟ ଯୋଜନାର ଏକ ଅଂଶ ଭାବେ ଏହାକୁ ନିଆଯାଉଛି। ଏହାଦ୍ୱାରା ପ୍ରାୟ ୬,୫୦୦ ନିଯୁକ୍ତି ସୃଷ୍ଟି ହେବ ବୋଲି ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଡାଉନିଙ୍ଗ ଷ୍ଟ୍ରିଟ ପକ୍ଷରୁ ସୂଚନା ଦିଆଯାଇଛି।\nଅଧରାତିରେ ୨୨ କୋରୋନା\nବଲିଉଡ ଅଭିନେତା ସୋନୁ ସୁଦ କୋରୋନା ମହାମାରୀ ସମୟରେ ଲୋକଙ୍କୁ ଲଗାତର ସାହାଯ୍ୟ କରିବାରେ ଲାଗିଛନ୍ତି। ସୋନୁ ଗତ ବର୍ଷ ଭଳି ଏ ବର୍ଷ ମଧ୍ୟ ମାନବିକତା ଦେଖାଇ ଚାଲିଛନ୍ତି। ଏହି କାରଣରୁ ତାଙ୍କୁ ସୁପରହିରୋ କୁହାଯାଉଛି। କିଛି ଦିନ ପୂର୍ବରୁ ସୋନୁ କହିଥିଲେ ଯେ ଦିନକରେ ତାଙ୍କୁ ହଜାର ହଜାର ମେସେଜ ଆସୁଛି। ଲୋକେ ହସ୍ପିଟାଲରେ ବେଡ, ଔଷଧ ଓ ଅକ୍ସିଜେନ ଅଭାବରେ ଛଟପଟ ହେଉଛନ୍ତି। ଏବେ ଖବର ଶୁଣିବାକୁ ମିଳୁଛି ଯେ ସୋନୁ ନିଜ ଟିମ ସହିତ ମିଶି ୨୨ ଜଣ କୋରୋନା ରୋଗୀଙ୍କ ଜୀବନ ବଞ୍ଚାଇଛନ୍ତି।\nଆରମ୍ଭ ହେଲା 'କେବିସି'ର\nକୋରୋନା ମହାମାରୀ ଭଳି ମୁସ୍କିଲ୍ ସମୟରେ ଫିଲ୍ମ ଓ ଟିଭି ସିରିଜ ଲୋକଙ୍କ କଠିନ ପରିସ୍ଥିତିକୁ କିଛି ମାତ୍ରାରେ ସହଜ କରି ଦେଇଛି। ଏପରିସ୍ଥଳେ ଦର୍ଶକଙ୍କ ପାଇଁ ଏକ ଖୁସି ଖବର ସାମ୍ନାକୁ ଆସିଛି। ଖୁବଶୀଘ୍ର ଅମିତାଭ ବଚ୍ଚନ ତାଙ୍କର ଗେମ୍ ଶୋ' 'କୌନ୍ ବନେଗା କରୋଡ଼ପତି (କେବିସି)'ର ନୂଆ ସିଜନ ସହିତ ଲୋକଙ୍କ ମନୋରଞ୍ଜନ ଦୁଇଗୁଣା କରିବାକୁ ଯାଉଛନ୍ତି। ଶୋ'ର ପଞ୍ଜିକରଣ ତାରିଖର ଘୋଷଣା କରିଦିଆଯାଇଛି।\nସ୍ବଦେଶ ଫେରିଲେ ୮ ଇଂଲଣ୍ଡ\nକୋରୋନା ପାଇଁ ଆଇପିଏଲ ସ୍ଥଗିତ ରହିବା ପରେ ଆଇପିଏଲରେ ଭାଗ ନେଇଥିବା ଇଂଲଣ୍ଡର ୮ଜଣ ଖେଳାଳି ବୁଧବାର ସ୍ୱଦେଶ ଫେରିଯାଇଛନ୍ତି। ଇଂଲଣ୍ଡର ୧୧ ଜଣ ଖେଳାଳି ଆଇପିଏଲରେ ଭାଗ ନେଇଛନ୍ତି। ସାମ କୁରାନ, ଟମ୍ କୁରାନ, ସାମ ବିଲିଙ୍ଗସ୍, କ୍ରିସ୍ ଓକ୍ସ, ମୋଇନ୍ ଅଲୀ ଓ ଜେସନ୍ ରୟ ବ୍ରିଟେନ୍ ଫେରିଯାଇଛନ୍ତି। ତେବେ ଇଆନ୍ ମୋର୍ଗାନ୍, ଡେଭିଡ୍ ମଲାନ୍ ଓ କ୍ରିସ୍ ଜୋର୍ଡାନ୍ ଆଗାମୀ ଦୁଇ ଦିନ ଭିତରେ ଭାରତ ଛାଡ଼ିପାରନ୍ତି। କୋରୋନା ମହାମାରୀ କାରଣରୁ ବ୍ରିଟେନ୍ ଭାରତକୁ 'ରେଡ୍ ଲିଷ୍ଟ'ରେ ରଖିଛି ଏବଂ ଏଭଳି ସ୍ଥିତିରେ କ୍ରିକେଟରଙ୍କୁ ୧୦ ଦିନ ପର୍ଯ୍ୟନ୍ତ ସରକାରଙ୍କ ଦ୍ୱାରା ଇନଷ୍ଟିଚ୍ୟୁସନାଲ କ୍ୱାରେଣ୍ଟାଇନରେ ରହିବାକୁ ପଡ଼ିବ।\nପ୍ରକାଶ ପାଦୁକୋନ କୋଭିଡ୍\nଦେଶର ବ୍ୟାଡମିଣ୍ଟନ ଲିଜେଣ୍ଡ୍ ପ୍ରକାଶ ପାଦୁକୋନ୍ କୋଭିଡ୍-୧୯ ଭୂତାଣୁ ଦ୍ବାରା ସଂକ୍ରମିତ ହୋଇ ଏକ ସ୍ଥାନୀୟ ହସ୍ପିଟାଲରେ ଭର୍ତ୍ତି ହୋଇଛନ୍ତି। ତେବେ ସେ ଧୀରେ ଧୀରେ ସୁସ୍ଥ ହେଉଥିବା ହସ୍ପିଟାଲ୍ ସୂତ୍ରରୁ କୁହାଯାଇଛି। ପ୍ରାୟ ୧୦ ଦିନ ତଳେ ପ୍ରକାଶଙ୍କ ସହ ତାଙ୍କ ପତ୍ନୀ ଉଜ୍ଜ୍ବଳା ଓ ଦ୍ବିତୀୟ କନ୍ୟା ଅନିଶାଙ୍କ ଠାରେ କୋଭିଡ୍ ଲକ୍ଷଣ ପ୍ରକାଶ ପାଇଥିଲା। କୋଭିଡ୍ ନମୁନା ଟେଷ୍ଟ ପରେ ସେମାନଙ୍କ ରିପୋର୍ଟ ପଜିଟିଭ୍ ଆସିଥିବା ପ୍ରକାଶଙ୍କ ଘନିଷ୍ଠ ବନ୍ଧୁ ବିମଳ କୁମାର ସୂଚନା ଦେଇଛନ୍ତି। ସେମାନେ ଗୋଟିଏ ସପ୍ତାହ ଆଇସୋଲେସନରେ ରହିବା ପରେ ମଧ୍ୟ ପ୍ରକାଶଙ୍କ ଜ୍ବର ନ କମିବାରୁ ଗତ ଶନିବାର ସେ ବେଙ୍ଗାଲୁରୁର ଏକ ହସ୍ପିଟାଲରେ ଭର୍ତ୍ତି ହୋଇଥିଲେ। ଅବଶ୍ୟ ତାଙ୍କ ସ୍ବାସ୍ଥ୍ୟାବସ୍ଥା ଏବେ ଭଲ ରହିଛି ଓ ଆଗାମୀ ୨/୩ ଦିନ ଭିତରେ ସେ ହସ୍ପିଟାଲରୁ ଡିସଚାର୍ଜ ହେବା ସମ୍ଭାବନା ରହିଛି ବୋଲି ବିମଳ କହିଛନ୍ତି।\nଋତୁ ପରିବର୍ତ୍ତନ ସହ ନିଜ ସ୍ବାସ୍ଥ୍ୟର\nଋତୁ ବଦଳିବା ସହିତ ଅନେକ ପ୍ରକାରର ରୋଗ ମାଡ଼ି ଆସିଥାଏ। ଏବେ ତାପମାତ୍ରା ଅଧିକ ରହୁଥିବାରୁ ଗରମର ପ୍ରଭାବ ମଧ୍ୟ ଦେଖିବାକୁ ମିଳୁଛି। ତେବେ ସର୍ବାଧିକ ଏବଂ ସର୍ବନିମ୍ନ ତାପମାତ୍ରାରେ ବହୁତ ପ୍ରଭେଦ ରହୁଥିବାରୁ ଅଧିକାଂଶ ଲୋକେ ଏବେ ରୋଗରେ ପଡ଼ୁଛନ୍ତି। ତେବେ କିଛି ମାତ୍ରାରେ ସାବଧାନତା ଅବଲମ୍ବନ କରି ସିଜନ୍ ପରିବର୍ତ୍ତନରେ ହେଉଥିବା ରୋଗକୁ ଏଡ଼ା ଯାଇପାରିବେ।\nକୋରୋନା ବଢ଼ାଉଛି ବିଷାଦ, ଟେଲି\nକୋରୋନା ଭାଇରସର ଦ୍ବିତୀୟ ଲହରୀ ଲୋକଙ୍କୁ କ୍ଷୀପ୍ର ଗତିରେ ସଂକ୍ରମିତ କରିବା ସହିତ ଲୋକଙ୍କ ଜୀବନ ନେବାରେ ମଧ୍ୟ ଲାଗିଛି। ଏହା ଆର୍ଥିକ ଓ ଶାରୀରିକ ସମସ୍ୟା ସୃଷ୍ଟି କରିବା ସହିତ ଲୋକଙ୍କୁ ମାନସିକ ଭାବେ ମଧ୍ୟ ପ୍ରଭାବିତ କରିବାରେ ଲାଗିଛି। ମହାମାରୀ ଲୋକଙ୍କ ମସ୍ତିଷ୍କରେ ଏକ ଭୟ ସୃଷ୍ଟି କରିଛି। ନିଜ ବର୍ତ୍ତମାନ ଓ ଭବିଷ୍ୟତ ସମ୍ପର୍କରେ ଅନିଶ୍ଚିତତା, ଘରେ ରହିବା ପାଇଁ ସରକାରଙ୍କ ନିର୍ଦେଶ ଆଦି ଲୋକଙ୍କ ମାନସିକ ସ୍ବାସ୍ଥ୍ୟକୁ ବିଗାଡ଼ିବାରେ ଲାଗିଛି।\nଗରମଦିନେ ବୁଲିଯାଆନ୍ତୁ ନିମରାନା\nଯଦି ଆପଣ ଭ୍ରମଣପ୍ରିୟ ଏବଂ ୱିକ୍ଏଣ୍ଡରେ କେଉଁଆଡ଼େ ବୁଲିଯିବାକୁ ଚାହୁଛନ୍ତି ତେବେ ରାଜସ୍ଥାନର ଅଲୱର ଜିଲାସ୍ଥିତ ପ୍ରାଚୀନ ତଥା ଐତିହାସିକ ସହର ନିମରାନା ଏକ ଉପଯୁକ୍ତ ବିକଳ୍ପ। ଏଠାରେ ନିମରାନା ଦୁର୍ଗକୁ ଏକ ହୋଟେଲରେ ପରିବର୍ତ୍ତନ କରାଯାଇଛି। ଏବେ ବି ଏହା ଭିତରେ ବହୁତ ସୁନ୍ଦର ସୁନ୍ଦର ଫଟୋ ରହିଛି। ଏହାକୁ ଦେଖିବା ପରେ ଆପଣ ଅନୁମାନ କରିପାରିବେ ଯେ ଏକ ସୁନ୍ଦର ଦୁର୍ଗକୁ କିଭଳି ଭାବେ ହୋଟେଲରେ ପରିବର୍ତ୍ତନ କରାଯାଇଛି। ଗରମରେ ଝରକା ଦେଇ ବହି ଆସୁଥିବା ଥଣ୍ଡା ପବନ, ବର୍ଷାରେ ରୋମାଣ୍ଟିକ୍ ଜଳବାୟୁ କିମ୍ବା ଶୀତଦିନର କଅଁଳିଆ ଖରାରେ ନିଜକୁ ଏଠାରେ ଭୁଲିଯିବେ। ପ୍ରତ୍ୟେକ ଋତୁରେ ନିମରାନା ଆପଣଙ୍କୁ ଏଠାକୁ ଆସିବା ପାଇଁ ନିମନ୍ତ୍ରଣ କରୁଛି।\nରାମଟେକ ମନ୍ଦିର ଦର୍ଶନ ପାଇଁ\nଭାରତରେ ଏଭଳି ଅନେକ ସ୍ଥାନ ରହିଛି, ଯେଉଁଠିକୁ ପ୍ରତ୍ୟେକ ବର୍ଷ ଲୋକ ବୁଲିବାକୁ ଆସିଥାନ୍ତି। ହିଲ ଷ୍ଟେସନରୁ ଆରମ୍ଭ କରି ଏଭଳି ଅନେକ ସ୍ଥାନ ରହିଛି, ଯେଉଁଠି ଭ୍ରମଣ କରିବା ଲାଗି ପ୍ରତି ବର୍ଷ ପର୍ଯ୍ୟଟକ ଆସିଥାନ୍ତି। ଲୋକେ ଏହି ସ୍ଥାନରେ ସମୟ ବିତାଇବା ସହିତ ଅନେକ ସ୍ମୃତି ନିଜ ସହିତ ଘରକୁ ନେଇ ଫେରିଥାନ୍ତି। ଭାରତରେ ଏଭଳି ଏକ ସ୍ଥାନ ହେଉଛି ରାମଟେକ ମନ୍ଦିର। ଏହି ମନ୍ଦିର ସମ୍ପର୍କରେ ବହୁତ କମ ଲୋକ ଜାଣନ୍ତି। ଚାଲନ୍ତୁ ଜାଣିବା ଏହି ମନ୍ଦିରର ବିଶେଷତ୍ବ ସମ୍ପର୍କରେ।\nକୋରୋନାକୁ ମାତ ଦେଲେ ୧୦୨ ବର୍ଷର ଦାଦି\nକୋରୋନାର ଦ୍ବିତୀୟ ଲହରୀ ଦେଶରେ ଚାରିଆଡ଼େ ହାହାକାର ମଚାଇ ରଖିଥିବାବେଳେ ଉତ୍ତର ପ୍ରଦେଶରୁ ଏଭଳି ଏକ ମମଲା ସାମ୍ନାକୁ ଆସିଛି, ଯାହା ସମସ୍ତଙ୍କ ମନରେ ସାହସ ସଞ୍ଚାର କରୁଛି। ଏଠାରେ ୧୦୨ ବର୍ଷର ଜଣେ ବୟସ୍କ ଦାଦି ଘରେ ରହି କୋରେନା ଭଳି ବିପଜ୍ଜନକ ଭାଇରସକୁ ହରାଇ ପାରିଛନ୍ତି।\nମହିଳା ବି କଂସେଇଃ ଦୁନିଆକୁ ନାହିଁ ପରୱା, ଆର୍ଥିକ ରୁପେ ସ୍ବାବଲମ୍ବୀ\nମହିଳାମାନେ ଯେଉଁ ବି କ୍ଷେତ୍ରରେ ପାଦ ରଖିଛନ୍ତି, ସେଠାରେ ସଫଳତା ପାଇଛନ୍ତି। ଇତିହାସ ଏହାର ସାକ୍ଷୀ ରହିଛି। ଖେଳ, ରାଜନୀତି, ବିଜ୍ଞାନ, ଡାକ୍ତରୀ ହେଉ ବା ବ୍ୟବସାୟ ଯେ କୌଣସି କ୍ଷେତ୍ରରେ ମହିଳାମାନେ ନିଜର ଧାକ ଜମାଇ ଉଦାହରଣ ସୃଷ୍ଟି କରିଛନ୍ତି।\nକୋରୋନା କାଳରେ ଟ୍ରେଣ୍ଡ ହେଉଛି ମାଇକ୍ରୋ ୱେଡିଂ\nକୋରୋନା କାଳରେ ବିବାହ କରିବା ବାସ୍ତବରେ ଏକ ଚ୍ୟାଲେଞ୍ଜିଂ କାମ। ପରିସ୍ଥିତିକୁ ଦୃଷ୍ଟିରେ ରଖି ଲୋକେ ଘରେ ବାହାଘରର କିପରି ଆୟୋଜନ କରିବେ, ତାହାକୁ ନେଇ ଏବେ ଦ୍ବନ୍ଦ୍ବରେ ଅଛନ୍ତି। ଗୋଟିଏପଟେ ବାହାଘରରେ ଯଥାସମ୍ଭବ କମ ଲୋକ ସାମିଲ ହେବାକୁ ସରକାରଙ୍କ ପକ୍ଷରୁ ନିର୍ଦେଶ ରହିଥିବାବେଳେ ଅନ୍ୟପଟେ ବାହାଘର ଆୟୋଜନ କରୁଥିବା ବ୍ୟକ୍ତି ମଧ୍ୟ କେଉଁ ସମ୍ପର୍କୀୟଙ୍କୁ ନିମନ୍ତ୍ରଣ କରିବେ, କାହାକୁ କରିବେ ନାହିଁ, ତାହାକୁ ନେଇ ଚିନ୍ତାରେ ଅଛନ୍ତି। ଏବେ ମାଇକ୍ରୋ ୱେଡିଂ ବହୁତ ଟ୍ରେଣ୍ଡ କରୁଛି।\nକୋରୋନା କାଳରେ ବାହାଘରକୁ ଏପରି କରନ୍ତୁ ସ୍ପେସାଲ\nଗୋଟିଏ ପଟେ ଦେଶରେ କୋରୋନାର ଦ୍ବିତୀୟ ଲହରୀ ଚାଲିଥିବାବେଳେ ଅନ୍ୟପଟେ ବାହାଘର ଋତୁ ଆରମ୍ଭ ହୋଇଯାଇଛି। ତେଣୁ ବାହାଘର କିପରି କରିବେ, ତାହାକୁ ନେଇ ଲୋକେ ଏବେ ଚିନ୍ତାରେ। କେତେକ ରାଜ୍ୟରେ ସ୍ଥିତି ଏତେ ଗମ୍ଭୀର ଯେ ସେଠାରେ ଲକଡାଉନ କରିବାକୁ ପଡ଼ିଛି। ଯଦି ଆପଣଙ୍କ ଘରେ କାହାର ବାହାଘର ତାରିଖ ଅଛି ଓ ଆପଣ ବୁଝି ପାରୁ ନାହାନ୍ତି, କିପରି ଆୟୋଜନ କରିବେ, ତେବେ ଏଠାରେ କେତେକ ପରାମର୍ଶ ଦିଆଯାଇଛି। ଏହି ଉପାୟ ଅବଲମ୍ବନ କରି ଆପଣ ଅସୁବିଧା ଦୂର କରିପାରିବେ।\nହୃତସ୍ପନ୍ଦନ ବଢ଼ାଉଛି ଜାହ୍ନବୀଙ୍କ ବିକିନି ଫଟୋଶୁଟ\nଶ୍ରୀଦେବୀ ତନୟା ତଥା ବଲିଉଡର ସୁନ୍ଦରୀ ଅଭିନେତ୍ରୀ ଜାହ୍ନବୀ କପୁର ନିକଟରେ ତାଙ୍କ କାମରୁ ଫୁରସତ ବାହାର କରି କ୍ବାଲିଟି ଟାଇମ ବିତାଇବା ଲାଗି ମାଳଦ୍ବୀପ ଯାଇ ଫେରିଥିଲେ। ଏବେ ତାଙ୍କର ଏହି ଟ୍ରିପର ପଛର ଅସଲ କାରଣ ଜଣାପଡ଼ିଛି। ଜାହ୍ନବୀ ମାଳଦ୍ବୀପରେ ଛୁଟି କଟାଇବାକୁ ନୁହେଁ ବରଂ ଏକ ଟ୍ରାଭେଲ ମାଗାଜିନ ପାଇଁ କଭର ଫଟୋଶୁଟ ପାଇଁ ଯାଇଥିଲେ। ଜାହ୍ନବୀଙ୍କ କେତେକ ବିକିନି ଫଟୋ ଏବେ ସୋସାଲ ମିଡିଆରେ ତହଲକା ମଚାଉଛି।\nଗୌହରଙ୍କ ଚନ୍ଦେରୀ କୁର୍ତ୍ତା ସେଟ୍ ଉପରେ ଫିଦା ଫ୍ୟାସିନିଷ୍ଟା\nରମଜାନ କିମ୍ବା ବାହାଘର ଫଙ୍କସନ୍ ପାଇଁ ଯଦି ଆପର ନିଆରା ଏଥନିକ୍ ଲୁକ୍ର ବିକଳ୍ପ ଖୋଜୁଛନ୍ତି, ତେବେ ଅଭିନେତ୍ରୀ ଗୌହର ଖାନ୍ଙ୍କ ଚନ୍ଦେରୀ କୁର୍ତ୍ତା ସେଟ୍ ସବୁଠାରୁ ପରଫେକ୍ଟ। ନିକଟରେ ଗୌହର ଇନଷ୍ଟାଗ୍ରାମରେ ଏହାର ଷ୍ଟାଇଲିଶ ଫଟୋ ଶେୟାର କରିଛନ୍ତି। ଏହି ଫଟୋରେ ଗୌହର ଚନ୍ଦେରୀ କୁର୍ତ୍ତା ସେଟ୍ ପିନ୍ଧିଥିବା ଦେଖିବାକୁ ମିଳୁଛି।\nଜୋର୍ ଜବରଦସ୍ତି ଛିଙ୍କ ରୋକିବା\nଛିଙ୍କ ଆସିବା ସମୟରେ ଯଦି ଆପଣ ପାଟି ଓ ନାକ ବନ୍ଦ କରି ଜୋର୍ ଜବରଦସ୍ତି ଛିଙ୍କ ରୋକିବା ପାଇଁ ଚେଷ୍ଟା କରୁଛନ୍ତି, ତେବେ ଏହା ଆପଣଙ୍କ ପାଇଁ ପ୍ରାଣଘାତୀ ହୋଇପାରେ। ଡାକ୍ତର ଏ ସମ୍ପର୍କରେ ଚେତାବନୀ ଦେଇଛନ୍ତି। ଚାଲନ୍ତୁ ଜାଣିବା ଛିଙ୍କ ରୋକିଲେ କ'ଣ ଅସୁବିଧା ହୁଏ।\nଟିକା ନେବାକୁ ଯାଉଥିଲେ ଆପଣାନ୍ତୁ\nଭାରତରେ କୋରୋନା ଭାଇରସର ଦ୍ବିତୀୟ ଲହରୀ କ୍ଷୀପ୍ର ଗତିରେ ଲୋକଙ୍କୁ ସଂକ୍ରମିତ କରିବାରେ ଲାଗିଛି। ଏହାକୁ ଦେଖି ସରକାର ଟିକାକରଣ ଅଭିଯାନକୁ ଜୋରଦାର କରି ଦେଇଛନ୍ତି। ୧ ମେ' ୨୦୨୧ରୁ ୧୮ରୁ ୪୪ ବର୍ଷ ବର୍ଗର ସମସ୍ତ ଲୋକଙ୍କୁ କୋରୋନା ଟିକାକରଣ ଅଭିଯାନ ମଧ୍ୟ ଆରମ୍ଭ ହୋଇଛି। ୧୩୦ କୋଟିରୁ ଊର୍ଦ୍ଧ୍ବ ଜନସଂଖ୍ୟା ବିଶିଷ୍ଟ ଏହି ଦେଶରେ ଏପର୍ଯ୍ୟନ୍ତ କେବଳ ୨ କୋଟି ୬୦ ଲକ୍ଷ ଲୋକଙ୍କୁ ଦ୍ବିତୀୟ ଡୋଜ ଟିକା ଦିଆଯାଇଛି। ୧୨ କୋଟି ଲୋକ ଟିକାର ପ୍ରଥମ ଡୋଜ ନେଇଛନ୍ତି। ଭାରତରେ ଜୁଲାଇ ସୁଦ୍ଧା ପାଖାପାଖି ୨୫ କୋଟି ଲୋକଙ୍କୁ କୋରୋନା ଟିକା ଦେବାର ଲକ୍ଷ୍ୟ ରହିଛି। ଏବେ ଟିକା ସେଣ୍ଟରରେ ଅସମ୍ଭାଳ ଭିଡ଼ ଦେଖିବାକୁ ମିଳୁଛି। ଟିକା ନେବାକୁ ଆସୁଥିବା ଲୋକେ ସୁପରସ୍ପ୍ରେଡର ହୋଇପାରନ୍ତି ବୋଲି ସ୍ବାସ୍ଥ୍ୟାଧିକାରୀମାନେ ମଧ୍ୟ ଚିନ୍ତା ପ୍ରକଟ କରୁଛନ୍ତି। ତେଣୁ ଟିକା ନେବାକୁ ଗଲାବେଳେ କେତେକ ସାବଧାନତା ଅବଲମ୍ବନ କରିବା ଜରୁରୀ।\nଶ୍ରୀମନ୍ଦିର ସିଂହଦ୍ବାର, ପୁରୀ, Friday,7May, 5.42 AM\nଖରାଦିନେ ଆଳୁ ପିଆଜକୁ ସୁରକ୍ଷିତ ରଖିବାର ଘରୋଇ ଉପାୟ\nଖରାଦିନେ ପନିପରିବା ଶୀଘ୍ର ନଷ୍ଟ ହୋଇଯାଏ। ତେଣୁ ଏହାକୁ ସୁରକ୍ଷିତ ରଖିବା ଲାଗି ଫ୍ରିଜରେ ରଖାଯାଇଥାଏ। କିନ୍ତୁ ଆଳୁ ପିଆଜ ଫ୍ରିଜରେ ରଖା ନ ଯାଇ ବାହାରେ ଝୁଡ଼ିରେ ରଖାଯାଏ। କିନ୍ତୁ ବେଶୀ ଦିନ ରହିବା ପରେ ଏହା ଖରାପ ହେବାରେ ଲାଗିଥାଏ। ତେଣୁ କେତେକ ଉପାୟ ଅବଲମ୍ବନ କରି ଆଳୁ ପିଆଜକୁ ସୁରକ୍ଷିତ ରଖିପାରିବେ।
